b'\n_START_ARTICLE_\nMalvikbladet\n_START_PARAGRAPH_\nMalvik-Bladet var en avis som ble utgitt i Malvik i Tr\xc3\xb8ndelag. Avisen var partipolitisk uavhengig. Malvik-Bladet ble etablert i 1989 av Stj\xc3\xb8rdalens Blad og var til 2015 eid av Amedia. I 2015 kj\xc3\xb8pte Adresseavisen-gruppen de tre avisene Opdalingen, Malvik-Bladet og Stj\xc3\xb8rdalens Blad fra Amedia._NEWLINE_Avisen kom ut hver onsdag og l\xc3\xb8rdag. 14. februar 2017 ble avisen sl\xc3\xa5tt sammen med Stj\xc3\xb8rdalens Blad. Avisen fikk i 2017 navnet Bladet og kommer ut tre ganger i uken, tirsdag, torsdag og l\xc3\xb8rdag. De to avisene hadde i 2015 et samlet nettoopplag p\xc3\xa5 8 800 eksemplarer. Linn Kathrine Yttervik er ansvarlig redakt\xc3\xb8r og daglig leder. Det skrives om lokale hendelser i Malvik kommune. _NEWLINE_Redaksjonen har kontor i Hommelvik, kommunesenteret i Malvik kommune.'